तत्काल बाद में सामना करना लंबे समय तक अस्वीकृति के साथ जूझना किसी प्रस्ताव को खारिज़ करना
भले ही आप के द्वारा लिखी हुई एक स्क्रिप्ट को ही क्यों ना नकारा गया हो, आप के विचारों को नकारा गया हो या फिर आप के किसी प्रिय व्यक्ति द्वारा आप के काम को नकारा गया हो, लेकिन आप को इस से दुख का अनुभव ज़रूर होगा। और आप दुखी क्यों ना हों? आप को होना भी चाहिए यह आप के स्वास्थ के लिए ज़रूरी भी है, कि आप अपने दुख को बाहर निकाल दें।  इस अस्वीकृति को संभालने के लिए थोड़ा समय ज़रूर निकालें। जैसे कि: यदि आप एक दिन के लिए काम से दूर रह कर आराम करना चाहते हैं तो ऐसा ही करें। या किसी पत्र के अस्वीकार किए जाने के बाद, कुछ दूर टहलने को जाएँ, या फिर चॉक्लेट केक पर टूट पड़ें। आप अपने दुख में बहुत ही ज़्यादा तल्लीन ना हो जाएँ। यह आप को बाद में सिर्फ़ दुख ही पहुँचाएगा। अब आप दीवारों को अपना दर्द सुना कर तो हल्का महसूस नहीं कर सकते हैं। इस से सिर्फ़ लोगों को आप के नौटंकीबाज़ होने और आप के द्वारा अपने जीवन को संभाल ना पाने का अंदेशा होता है। तो किसी एक विश्वसनीय मित्र या फिर अपने परिवारजन से इस बारे में बात करें।  यह वही मित्र होगा जो आप को स्पष्ट रूप से कोई सलाह देगा। आप के साथ जो कुछ भी हुआ है ये आप की उस से उभरने में मदद करेंगे। सोशल मीडिया पर अपने दुख का प्रचार ना करें। इंटरनेट पर से कुछ भी नहीं हटता, और फिर यदि आप कभी किसी जॉब के लिए आवेदन दे रहे हैं, तो आप को जॉब देने वाले इंटरनेट पर इसे देख कर आप के बारे में नकारात्मक भी सोच सकते हैं, कि आप अस्वीकृति को संभाल नहीं सकते। भले ही आप बहुत ज़्यादा दुखी हैं या फिर गुस्से में हैं लेकिन फिर भी ऐसा कभी भी ना करें। बहुत ज़्यादा शिकायत ना करें। आप भी हर समय दुख में तल्लीन नही रहना चाहेंगे। अब अपने इस दुख के बारे में हर समय अपने दोस्तों को ना बताते रहें। यदि आप को ऐसा लगने लगे कि आप कुछ ज़्यादा ही आगे बढ़ रहे हैं तो अपने मित्र से इस बारे में पूछें कि क्या मैं दुख को अपने आप में बहुत ज़्यादा घर करने दे रहा हूँ? यदि वे हाँ बोलते हैं, तो खुद को स्थिति के अनुरूप ढाल लें। आप जितना जल्दी अस्वीकृति को ग्रहण कर लें आप के लिए उतना ही अच्छा होगा, और ऐसा करने से आप को इस से उभरने में भी मदद मिलेगी।  उदाहरण के लिए, आप को जिस जॉब के मिलने की आशा थी वह आप को नहीं मिल पाई, तो ऐसे में दुखी होने का पर्याप्त समय लें ताकि बाद में आप इस से आसानी से उभर पाएँ। अब आप को कोई और जॉब के लिए सोचना शुरू कर देना चाहिए या फिर परखें कि कहाँ पर कमी रह गई थी, और भविष्य में इस ग़लती को दोहराने से बचें। अक्सर ऐसा होता है, आप जिस चीज़ के होने की उम्मीद लगा कर बैठे होते हैं, वह कभी नहीं होती और जो आप नहीं चाहते, वह आकस्मिक रूप से पूरी हो जाती है। इस तरह की अस्वीकृतियों से आप का कुछ भी नहीं बिगड़ता। अस्वीकार होना भी हमारे जीवन का ही एक हिस्सा है और यह व्यक्तिगत नहीं होता। आप के बॉस के पास ना जाने क्या कारण था आप के सुझाव को नकारने का।  दरअसल, अस्वीकार होना, आप की कोई कमी नहीं दर्शाता। सामने वाला व्यक्ति भी उसी चीज़ को ठुकराएगा, जो उस के काम की नहीं है। ये आप के आग्रह को ठुकरा रहे हैं आप को नहीं। ध्यान रहे कि ये आप को एक व्यक्ति के तौर पर नहीं ठुकरा सकते क्योंकि ये आप को अच्छी तरह से नहीं जानते। भले ही आप किसी के साथ कुछ समय भी बिता चुके हों, लेकिन इतने कम समय में भी वह आप के बारे में सब कुछ तो नहीं जान पाया होगा और इसलिए आप को एक व्यक्ति के तौर पर नकार रहा है। ये एक ऐसी स्थिति को नकार रहे हैं, जो इन के काम की नहीं है। तो उन की इस भावना का सम्मान करें। जैसे कि आप ने किसी ऐसी लड़की को प्रस्ताव दिया, जिसे आप बहुत पसंद करते हैं, और उस ने आप के प्रस्ताव को अस्वीकार कर दिया। तो क्या इस का मतलब यह समझा जाए कि आप किसी काम के नहीं हैं? इस का मतलब यह समझा जाए कि अब आप से कोई भी लड़की मित्रता नही कर सकती? ऐसा बिल्कुल भी नहीं है। वह बस आप के प्रस्ताव में रूचि नहीं रख रही है (किसी भी कारण से, हो सकता है कि वह पहले से ही किसी के साथ रिश्ते में हो, या फिर और कुछ)। आप को कुछ समय के बाद अस्वीकृति को अपने मन से बिल्कुल ही दूर कर देना चाहिए। एकदम से उसी स्थिति में ना जाए जहाँ पर आप को अस्वीकृति मिली है, क्योंकि कहीं ना कहीं आप के मन में अभी भी उस के निशान बाकी होंगे। आप को बस कुछ समय की ज़रूरत है।  जैसे कि, आपने किसी संपादक को अपने द्वारा लिखा हुआ एक लेख, संपादन के लिए दिया हो और उस ने उसे अस्वीकार कर दिया हो। थोड़ा सा दुखी होने के बाद, अगली कहानी पर काम करना शुरू कर दें या फिर थोड़ा वक़्त ले कर कुछ और (कविता या फिर लघुकथा) लिखने का प्रयास करें। कुछ मजेदार कर के भी आप अपने मन को इस से दूर कर सकते हैं और इस से आप को अन्य काम में ध्यान केंद्रित करने की मदद भी मिलेगी। नृत्य करें, अपनी पसंद की किताब खरीदें, पिकनिक पर जाएँ या फिर अपने मित्रों के साथ मूवी देखने का प्लान बनाएँ। जीवन में, आप को हर कदम पर अस्वीकृति का सामना करना पड़ेगा, तो आप इस एक को अपने जीवन में हमेशा के लिए रोक कर नहीं रख सकते। जीवन में आगे बढ़ कर और अन्य चीज़ों को कर के आप अस्वीकृति को अपने जीवन से निकाल सकते हैं। अस्वीकृति व्यक्तिगत रूप में नहीं होती इस बात को ध्यान में लेकर अब आप इसे अन्य किसी रूप में परिवर्तित कर पाएँगे। जो लोग अपने इस अस्वीकार होने के बारे में हर समय बात करते हैं, वे अस्वीकृति को मुश्किल से ग्रहण करने वाले लोग होते हैं, और जो लोग इसे अन्य रूप में परिवर्तित कर के आगे बढ़ते जाते हैं वे लोग अपने जीवन में इस तरह की बातों को अहमियत ना देने वाले लोग होते हैं।  जैसे, यदि आप ने किसी से आप के साथ बिताने का समय माँगा और उन्होने मना कर दिया तो "उन्होने मुझे अस्वीकार कर दिया" ऐसा कहने की बजाय बोलें कि "उन्होने ना कहा है"। इस तरह से आप इस अस्वीकृति को इस तरह से नहीं ले रहे हैं, कि आपके साथ कुछ बुरा हुआ है (ये लोग आप को नहीं आप के प्रस्ताव को नकार रहे हैं)। और भी कुछ उदाहरण लेते हैं, जैसे कि "मुझे यह जॉब नहीं मिली" (उन्होने मेरा जॉब एप्लीकेशन ही अस्वीकार कर दिया, के बजाय बोलें ) । कुछ और बोलने के बजाय आप ऐसा भी बोल सकते हैं कि, "यह काम नहीं कर पाया" इस से ना तो आप पर दोषारोपण होगा और ना ही किसी और पर। इस का मतलब यह बिल्कुल भी नहीं है कि आप को हिम्मत ही हार जाना चाहिए, लेकिन आप को यह जानना आना चाहिए कि मुझे कब रुकना है, और इस स्थिति से कैसे आगे निकलना है, हाँ लेकिन आगे फिर से इस काम को पूरा करने की कोशिश भी करना है।  उदाहरण के लिए, यदि आप किसी से बाहर मिलने का प्रस्ताव रख रहे हैं और सामने वाला मना कर रहा है, तो यहाँ पर हार ना मानना मतलब कि आप प्यार पाने की अपनी इस कोशिश को बंद नहीं कर रहे हैं। उन से दूर हो जाएँ, लेकिन अन्य लोगों के साथ प्रस्ताव रखने की कोशिश करने से ना कतराएँ। अन्य उदाहरण में, यदि आप के लेख को अस्वीकारा गया है, तो यहाँ पर रुक कर कुछ समय के लिए यह सोचना कि मुझ से कहाँ पर ग़लती हुई है, सही होगा, लेकिन आप को अन्य संपादकों के साथ अपनी कोशिश जारी रखना चाहिए। याद रखें कि आप हमेशा ही हाँ में प्रतिक्रिया पाने के हकदार नहीं हैं । अपनी अस्वीकृति के लिए किसी और को ज़िम्मेदार ना ठहराएँ। जैसे कि पहले भी कहा गया है, अस्वीकृति हमारे जीवन का ही एक हिस्सा है। इसे नकार कर या इस पर अपने आप को निर्भर कर के आप खुद को ही दुखी करेंगे। आप को यह मानना होगा कि हर बात आप के ही मुताबिक नहीं होगी! बस क्योंकि एक चीज़ ने काम नहीं किया इस का मतलब यह बिल्कुल भी नहीं है कि आप किसी काम के नहीं हैं या फिर आगे कुछ भी काम नहीं करेगा।  भले ही एक व्यक्ति ने आप के प्रस्ताव को ठुकराया हो, लेकिन इस का अर्थ यह बिल्कुल भी नहीं है कि हर व्यक्ति आप के प्रस्ताव को ठुकराएगा। यदि आप ऐसा सोचने लगेंगे कि हर कोई आप का प्रस्ताव ठुकराएगा, तो फिर ऐसा ही होने लगेगा! अपनी हार के ज़िम्मेदार खुद ही होंगे । खुद को अग्रसर रखें: बीते समय की घटनाएँ आप को वापस से उसी समय में ले जाएँगी और आप को अपने वर्तमान का आनंद लेने से दूर कर देंगी। जैसे कि: यदि आप हर समय यही सोचते रहेंगे कि कितनी बार आप को जॉब के लिए अस्वीकार किया गया, तो आगे जॉब के लिए फिर से अपना रिज्यूम भेजने में आप को परेशानी होगी। कभी-कभी इस तरह की अस्वीकृतियों से ही इंसान को अपने अंदर की कमियों का अनुभव होता है और इन से जीवन में आगे बढ़ने के लिए मदद भी मिलती है। हो सकता है कि संपादक ने आप के लेख को इसलिए भी अस्वीकार किया हो क्योंकि आप की लिखने की कला में अभी और निखार लाने की ज़रूरत हो (यह अभी प्रकाशित करने योग्य ना हो, लेकिन ऐसा नहीं है कि आप कभी भी प्रकाशित करने योग्य कुछ भी नहीं लिख सकेंगे)।  हो सके तो जिस ने आप के काम को अस्वीकार किया है, उस से इस के बारे में पूछें, ऐसा क्या है जो उन्हें पसंद नहीं आया। जैसे कि: हो सकता है कि आप का रिज्यूम ज़रूरत के अनुसार ना हो, तो एकदम से सदमे में आ कर यह कहने की बजाय, कि आप को कोई भी जॉब नहीं देगा, उन से पूछें कि मुझे क्या सुधार करने की ज़रूरत है। किसी रिश्ते के लिए आप उन से पूछ सकते हैं कि, वे आप के साथ बात आगे बढ़ाने में रूचि क्यों नहीं ले रहे हैं, लेकिन इस का जवाब बहुत ही सामान्य हो सकता है जैसे कि "मैने तुम्हें उस नज़रिए से नहीं देखा"। ऐसा कुछ भी नहीं है जिस से आप उन का मन बदल पाएँ, तो बस यहाँ पर यही बोला जा सकता है कि आप को उन की इस अनिच्छा से निपटने के लिए तैयार रहना होगा। इस अस्वीकृति को खुद से दूर हो जाने दें। आपने शोक में रहने में बहुत समय दिया, आप ने इस बारे में अपने विश्वसनीय मित्र से भी बात की, आप इस से जो भी सीख सकते थे आप ने सीखा और अब इसे भूल जाएँ। आप जितना ज़्यादा इस बारे में सोचेंगे, यह उतना ही बढ़ता जाएगा और फिर आप कभी भी सफल होने के बारे में नहीं सोच पाएँगे। यदि आप इस से दूर भागने में खुद को सक्षम नहीं पा रहे हैं, तो आप को किसी पेशेवर मदद की ज़रूरत है। कभी-कभी इस तरह की बातें (मैं सक्षम नहीं हूँ) आप के दिमाग़ में घर कर जाती हैं। एक अच्छा पेशेवर व्यक्ति आप की इस से उभरने में मदद कर सकेगा। अधिकांश लोगों के लिए ऐसा करना बहुत ही मुश्किल होता है, विशेष रूप से औरतों के लिए, लेकिन यदि आप को कुछ पसंद नही आ रहा है तो उस के लिए "हाँ" बोलने का आप पर कोई दवाब नही है।  यदि कोई आप से बाहर चलने को बोलता है और आप उस के साथ नहीं जाना चाह रहे हैं, तो आप उन्हें सीधे तौर पर बोल सकते हैं कि आप की उन के साथ जाने की बिल्कुल भी इच्छा नहीं है। यदि आप का मित्र किसी ऐसी ट्रिप पर जाना चाहता है जिस पर आप को जाने का मन नहीं है या फिर आप की गुंजाइश नहीं है, तो स्पष्ट रूप से मना कर देने से आप का या उन का कुछ भी नहीं बिगड़ेगा। किसी भी प्रस्ताव को अस्वीकार करने का सब से सही तरीका यही है कि आप के मन में जो कुछ भी है, स्पष्ट करें। घुमा फिरा कर कुछ भी ना बोलें। ऐसा कोई भी तरीका नहीं है जिस से किसी के प्रस्ताव (भले ही जॉब से संबंधित हो, प्यार से संबंधित या फिर और कुछ) को बिना दर्द पहुँचाए अस्वीकार किया जा सके।   उदाहरण के लिए: कोई व्यक्ति आप से कहीं बाहर चलने को कहता है और आप की बिल्कुल भी इच्छा नहीं है। तो बोलें "मैं सच में बहुत खुश हूँ लेकिन मैने आप के बारे में कभी ऐसा कुछ नहीं महसूस किया"। यदि वे आप के इस संकेत को नहीं समझ पा रहे हैं, तो थोड़ा सा उग्र हो कर उन्हें स्पष्ट रूप से कहें कि " मेरी रूचि आप में ना तो पहले थी और ना ही अभी है, और आप मुझे कुछ देर के लिए अकेला भी नहीं रहने दे रहे हैं, तो आप का यह व्यवहार आगे भी मुझे आप में रूचि रखने से रोक रहा है। ऊपर से दूसरे उदाहरण में से, यदि आप का कोई भी मित्र आप के साथ ट्रिप पर जाने का प्रस्ताव रखता है, तो उसे बोलें कि "आप का बहुत धन्यवाद जो आप ने मेरे बारे में इतना सोचा!" लेकिन सच में, मैं अभी इस ट्रिप पर नहीं जा सकता। हो सकेगा तो अगली बार ज़रूर चलूँगा। इस तरीके से आप आगे आने वाले समय में अपने बुलाए जाने की संभावना को भी जीवित रख रहे हैं और बिना किसी बात को घुमाए अपने मित्र को स्पष्ट रूप से भी मना कर पा रहे हैं। हालाँकि आप को किसी को भी सफाई देने की ज़रूरत तो नहीं होती, लेकिन ऐसा करने से आप जिस भी व्यक्ति के प्रस्ताव को ठुकरा रहे हैं, उस को इस की वजह (आप की रूचि ना होने का) का पता चल जाता है।  जैसे कि रिश्तों में, आप स्पष्ट तौर पर बोल सकते हैं कि मुझे आप में कोई दिलचस्पी नहीं है और मैने आप के लिए कभी ऐसा महसूस नहीं किया। यदि वे आप से और भी कारण जानना चाहते हैं, तो उन्हे कहें कि किसी के लिए आकर्षण और प्यार करना आप के बस में नहीं है और उन्हें यह मानना होगा कि आप की दिलचस्पी उन में नहीं है। यदि आप किसी की कविता को एक मैगज़ीन में छापने से रोक रहे हैं, तो उन्हें अच्छी तरह से स्पष्ट करें, कि इस कविता में ऐसा क्या है जो आप को पसंद नहीं आया। आप को ऐसा बोलने की बिल्कुल भी ज़रूरत नहीं है कि यह एकदम बकवास है, लेकिन यदि इस के बेहतर बनने के लिए कुछ और प्रयास की ज़रूरत है, तो उन्हें ज़रूर बता दें। जितना जल्दी हो सके इसे अस्वीकार कर के आप सामने वाले व्यक्ति के अंदर इस की स्वीकार होने की भावनाओं के बनने से रोक रहे हैं। कम समय के अंदर ही, उन्हें समझा दें कि यह प्रस्ताव आप के काम का नहीं है।. जितने जल्दी आप ऐसा करेंगे, सामने वाला उतने ही जल्दी इस से उभर पाएगा।
दुखी होने के लिए भरपूर समय लें: विश्वसनीय मित्र से बात करें: अस्वीकृति को तत्काल ही ग्रहण करें: अस्वीकृति को व्यक्तिगत तौर पर ना लें: अन्य कार्य करें: अस्वीकृति को अन्य ढाँचे में ढालें: जानें, कब रुकना सही होगा: इसे आप के भविष्य पर नियंत्रण ना करने दें: इस का उपयोग खुद की तरक्की करने के लिए करें: इस में तल्लीन रहना बंद करें: ध्यान रहे कि आप "ना" बोलने के हकदार हैं: स्पष्ट रहें: एक उचित कारण दें: इसे करने में समय ना गँवाएँ:
https://www.wikihow.com/Handle-Rejection https://www.wikihow.com/Handle-Rejection https://www.wikihow.com/Handle-Rejection
Dealing With the Immediate Aftermath Dealing With the Rejection Long-Term Handling Rejecting a Proposal